text: Pas på glatte veje
  18 december 2011 kl. 15.30
  Glatte veje førte søndag til et større uheld på den sønderjyske motorvej.
  Mange bilister oplevede sikkert at stå op til fedtede og meget glatte veje her til morgen og midt på eftermiddagen blev det atter glat på vejene da temperaturerne begyndte at falde. 
  Det måtte en tysk bilist sande da hans bil pludselig snurrede rundt på motorvejen ved Kruså. 
  Tre biler måtte bremse op og kørte op bag i hinanden. 
  Ingen kom alvorligt til skade men motorvejen blev lukket i sydgående retning i halvanden time og det skabte lange køer.
  